แรงขายหุ้น P/E สูง ฉุด SET พลิกปิดลบ 0.35 จุด แวลู่ทะลัก 1.08 แสนลบ. ลุ้นพรุ่งนี้รีบาวด์
แรงขายหุ้น P/E สูง ฉุด SET พลิกปิดลบ 0.35 จุด แวลู่ทะลัก 1.08 แสนลบ. ลุ้นพรุ่งนี้รีบาวด์ โดยดัชนีปิดตลาดวันนี้ ที่ระดับ 1,543.76 จุด ลดลง 0.35 จุด หรือ 0.02% มูลค่าการซื้อขาย 1.08 แสนล้านบาท
8 มี.ค. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,543.76 จุด ลดลง 0.35 จุด หรือ 0.02% มูลค่าการซื้อขาย 1.08 แสนล้านบาท
10 หุ้นกดดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้เปิดมาปรับขึ้นมาแรงจากหุ้นกลุ่มพลังงานได้รับปัจจัยหนุนจากราคาน้ำมันดีดตัวสูงขึ้น และมาตรการกระตุ้นเศรษฐกิจของสหรัฐฯ วงเงิน 1.9 ล้านล้านเหรียญสหรัฐผ่านการพิจารณาของวุฒิสภา สะท้อนแนวโน้มเศรษฐกิจโลกฟื้นตัวได้เร็วขึ้น
แต่ในช่วงบ่ายมีแรงชายทำกำไรออกมา ตามทิศทางตลาดหุ้นกลุ่มประเทศเอเชียเหนือ ได้แก่ เกาหลี และ ญี่ปุ่น หลังจากอัตราผลตอบแทนพันธบัตรรัฐบาล (Bond Yield) ปรับขึ้นไม่หยุด ทำให้ตลาดหุ้นไทยลดช่วงบวกและปิดลบในที่สุด จากแรงขายหุ้นที่มี P/E สูงออกมามาก
สำหรับแนวโน้มการลงทุนในวันพรุ่งนี้ นายกรภัทร กล่าวว่า ตลาดหุ้นยังโฟกัสไปที่ Bond Yield และรอติดตามการประชุมคณะกรรมการนโยบายการเงินของธนาคารกลางของสหรัฐ (FOMC) ในวันที่ 16-17 มี.ค.นี้ว่าจะมีการส่งสัญญาณต่อทิศทางอัตราดอกเบี้ยเป็นอย่างไร
พร้อมให้แนวต้านที่ 1,561 จุด แนวรับที่ 1,530-1,520 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT     มูลค่าการซื้อขาย   5,316.04 ล้านบาท  ปิดที่  42.00 บาท เพิ่มขึ้น 1.50 บาท
SAWAD   มูลค่าการซื้อขาย   4,798.75 ล้านบาท  ปิดที่  83.75 บาท เพิ่มขึ้น 6.25 บาท
EA      มูลค่าการซื้อขาย   3,535.79 ล้านบาท  ปิดที่  59.75 บาท ลดลง  3.50 บาท
OR      มูลค่าการซื้อขาย   3,406.99 ล้านบาท  ปิดที่  29.75 บาท ลดลง  0.50 บาท
PTTEP   มูลค่าการซื้อขาย   3,323.49 ล้านบาท  ปิดที่ 119.00 บาท เพิ่มขึ้น 3.00 บาท
 
ตลาดหุ้นเอเชีย
